CELEX: C2006/010/56
Language: sl
Date: 2006-01-14 00:00:00
Title: Zadeva T-399/05: Tožba, vložena  21. oktobra 2005  — Wils proti Evropskemu parlamentu

14.1.2006   
            
            
               SL
            
            
               Uradni list Evropske unije
            
            
               C 10/28
            
         Tožba, vložena 21. oktobra 2005 — Wils proti Evropskemu parlamentu
   (Zadeva T-399/05)
   (2006/C 10/56)
   Jezik postopka: francoščina
   Stranke
   
      Tožeča stranka: Dieter Wils (Altrier, Luksemburg) (zastopnika: G. Vandersanden, C. Ronzi, avocats)
   
      Tožena stranka: Evropski parlament
   Predlogi tožeče stranke
   
               —
            
            
               razglasitev ničnosti plačilnega lista tožeče stranke za januar 2005 z retroaktivnim učinkom od 1. julija 2004, kolikor vsebuje povečanje stopnje prispevka v sistem pokojninskega zavarovanja na 9,75 % in je torej povračilo dela prispevka enako povišanju stopnje prispevka. Posledično — v poznejših plačilnih listih — ponovna vzpostavitev stopnje prispevka na določeno raven pred 1. julijem 2004;
            
         
               —
            
            
               naložitev plačila vseh stroškov toženi stranki.
            
         Tožbeni razlogi in bistvene trditve
   Tožeča stranka, uradnik Parlamenta, s svojo tožbo izpodbija povišanje prispevne stopnje v sistem pokojninskega zavarovanja na 9,75 %, ki je določeno v Prilogi XII h Kadrovskim predpisom, ki je začela veljati 1. maja 2004. V utemeljitev svojih trditev navaja nezakonitost te priloge z ozirom na člen 83 (4) Kadrovskih predpisov, kot so veljali pred 1. majem 2004. Učinek te zadnje določbe naj bi bil ta, da bi se dovolila sprememba spornega prispevka le zaradi zagotovitve zavarovalnotehničnega ravnotežja. Tožeča stranka pa meni, da je do zadevnega povišanja prišlo iz drugih razlogov, in sicer da bi se pokrilo že obstoječi deficit v sistemu pokojninskega zavarovanja Skupnosti.
   Poleg tega tožeča stranka zatrjuje, da merila, ki jih uporablja Eurostat za izračunavanje zavarovalnotehničnega ravnotežja, temeljijo na parametrih, ki naj bi bili vodili do napačnih izračunov. Nato uveljavlja kršitev načela sorazmernosti, kolikor naj bi zadevno povišanje presegalo to, kar je bilo nujno potrebno za ponovno vzpostavitev zavarovalnotehničnega ravnotežja. Končno, tožeča stranka uveljavlja kršitev njenega legitimnega pričakovanja, ki je nastalo zaradi dejstva, da naj bi Parlament jasno dal vedeti, da bo dopustil spremembo stopnje prispevka le ob strogem upoštevanju zavarovalnotehničnega ravnotežja.